open-index/open-wikipedia-markdown huggingface dataset:
Feeniläisveljeskunta

**Feeniläisveljeskunta** () oli Yhdysvalloissa amerikanirlantilaisten keskuudessa 1860-luvulla toiminut feeniläisten vallankumouksellinen salaseura, jonka tavoitteena oli Irlannin itsenäisyys ja muuttaminen tasavallaksi. Se oli Irlannissa toimineen Irlannin tasavaltalaisveljeskunnan (*Irish Republican Brotherhood*, IRB) sisarjärjestö. Feeniläisveljeskunta teki vuosina 1866, 1870 ja 1871 epäonnistuneita hyökkäyksiä Yhdysvaltain rajan yli brittiläiseen Kanadaan.

## Historia
Feeniläisveljeskunnan perusti New Yorkissa vuonna 1858 John O’Mahony, entinen Nuori Irlanti -liikkeen kannattaja, joka oli vuoden 1848 epäonnistuneen kapinan jälkeen joutunut pakenemaan Irlannista Ranskaan ja tutustunut Pariisissa saman kohtalon kokeneeseen James Stephensiin. O’Mahony muutti vuonna 1854 Yhdysvaltoihin ja ryhtyi organisoimaan siellä irlantilaisemigranttien salaista toimintaa. Hänen ensimmäinen salaseurahankkeensa, Emmetin muistomerkkiyhdistys (EMA) ei johtanut tuloksiin. Kun Irlantiin palannut Stephens vuonna 1857 pyysi häntä keräämään Yhdysvalloista rahaa muistomerkkiin Philip Gray -nimiselle kuolleelle kapinalliselle, O’Mahony tarjoutui rahoittamaan ja aseistamaan salaista kumousjärjestöä, jos Stephens perustaisi Irlantiin sellaisen. Yhteisymmärrys syntyi, joten Stephens perusti Dublinissa IRB:n ja O’Mahony samanaikaisesti New Yorkissa oman järjestönsä. Vuoden 1859 alussa O’Mahony otti käyttöön nimen feeniläisveljeskunta. Nimessä esiintynyt sana *fenian* viittasi pakana-aikaiseen myyttiseen irlantilaiseen soturijoukkoon, joka tunnettiin nimellä *[[fianna]]* ja jota oli legendan mukaan johtanut kuuluisa Finn mac Cumhaill.

Miljoonia ihmisiä oli muuttanut Irlannista Amerikkaan varsinkin 1840-luvun nälänhädän seurauksena, ja monilla heistä oli hyvin vihamielinen suhtautuminen Isoon-Britanniaan ja brittien valtaan Irlannissa. Feeniläisten toiminnan alkuvaiheessa Yhdysvalloissa toimineella feeniläisveljeskunnalla oli tasaveroinen ellei suorastaan johtava rooli yhteistyössä irlantilaisen sisarjärjestönsä kanssa. Feeniläisveljeskunnan toiminta lähti liikkeelle takellellen, mutta vuoteen 1865 mennessä se oli kasvanut niin suureksi ja varakkaaksi, että se saattoi tukea Irlannin IRB:tä sekä raha- että aselähetyksillä. Tämä johtui siitä, että Amerikassa asuneiden irlantilaisten siirtolaisten toimeentulo oli lähes poikkeuksetta paljon parempi kuin Irlantiin jääneillä. Myös irlantilaisten kasvanut poliittinen vaikutusvalta Yhdysvalloissa sekä Yhdysvaltain sisällissodassa saatu sotakokemus edisti veljeskunnan toimintaa. Feeniläisveljeskunnan toiminta huipentui vuonna 1866, jolloin se suoritti kolme epäonnistunutta hyökkäystä Kanadaan. Kanadaan hyökänneet feeniläiset käyttivät itsestään myös nimeä Irlannin tasavaltalaisarmeija (IRA), mikä nimitys esiintyi tuolloin ensi kerran.

Vuoden 1866 ja varsinkin vuoden 1870 hyökkäysten epäonnistumisen jälkeen feeniläisliikkeen painopiste alkoi siirtyä Yhdysvalloista Irlantiin. Feeniläisveljeskunnan toiminta kuihtui 1880-luvulle mennessä ja sen korvasi Clan na Gael -niminen salaseura, josta tuli vuorostaan amerikanirlantilaisten tärkein vallankumousjärjestö.

## Lähteet
Pimennys

**Pimennys** on tapahtuma, jossa taivaankappale joutuu toisen varjoon tai sen peittämäksi. Pimennyksiä ovat kuunpimennys, jossa Maa on Auringon ja Kuun välissä siten että kuu on Maan varjossa, ja auringonpimennys, jolloin kuu kulkee Maan ja Auringon välistä pimentäen auringon.

## Lähteet
McMasterville

**McMasterville** on kunta lounaisessa Quebecissä, Kanadassa. Kunnan väkiluku oli vuoden 2011 väestönlaskennan mukaan 5&nbsp;615.
Kapodistrias-suunnitelma

**Kapodistrias-suunnitelma** () oli Kreikassa totettu laaja kuntauudistus. Uudistus hyväksyttiin vuonna 1997 ja se astui voimaan seuraavan vuoden alussa. Uudistus sai nimensä Ioannis Kapodistriasin mukaan.

Kapodostrias-suunnitelma oli osa laajempaa paikallishallinnon uudistusta. Uudistuksen myötä maan kuntien määrä laski 5&nbsp;775 kunnasta 1&nbsp;033 kuntaan. Vuonna 2011 toteutettiin Kallikrates-suunnitelmana tunnettu aluehallintouudistus, joka vähensi kuntien määrää edelleen.

## Katso myös

* Kreikan hallinnolliset alueet

## Lähteet
Astrid Öberg

**Astrid Ann-Mari Öberg** (12. helmikuuta 1907 Dragsfjärd – 17. toukokuuta 1990) oli suomalainen ruotsin kielellä kirjoittanut kirjailija ja kääntäjä.

Astrid Öbergin vanhemmat olivat agronomi Egfrid Theodor Öberg ja Anna Maria Andersson. Hän pääsi ylioppilaaksi 1924 ja oli toimitusapulaisena Helsingissä ilmestyneessä Församlingsbladet-viikkolehdessä.

## Teoksia
* *Ringar på vattnet* : roman. Förbundet för svenskt församlingsarbete i Finland, Helsingfors 1948

## Käännöksiä
* Erling Ruud : *Kraft att tro* ; översättning Astrid Öberg. Församlingsbundet, Helsingfors 1978, 1983, 1988

## Lähteet
*  (Arkistolinkki)
* Svenskt författarlexikon 2. 1941–1950
* Kirjasampo.fi : Astrid Öberg

### Viitteet
Ștefan Radu

**Ștefan Radu** (s. 22. lokakuuta 1986) on romanialainen jalkapalloilija, joka edustaa Serie A:ssa pelaavaa SS Laziota. Hän on pelipaikaltaan joko vasen puolustaja tai keskuspuolustaja. Hän on pelannut Romanian jalkapallomaajoukkueessa yhteensä 14 ottelua vuosina 2006–2013. Radun kasvattajaseura on Dinamo Bukarest.

## Ura
### Seurajoukkueura
Dinamo Bukarestissa ammattilaisuransa aloittanut Radu pelasi seurassa vuoden 2007 loppuun. Bukarestin-vuosinaan hän voitti sekä Romanian liigan, cupin että supercupin kerran. Tammikuussa 2008 Radu siirtyi SS Lazioon, Italiaan ensin lainasopimuksella, mutta myöhemmin roomalaisjoukkue osti puolustajan itselleen. Laziossa Radu on voittanut sekä Italian cupin että Italian supercupin kolmasti. Hän on pelannut Serie A:ssa 300 ottelua ja tehnyt niissä viisi maalia. Eurooppa-liigassa hän on pelannut 41 ottelua ja teki maalin joulukuussa 2012 slovenialaista Mariboria vastaan.

### Maajoukkueura
Alle 21-vuotiaiden maajoukkueessakin esiintynyt Radu pelasi ensimmäisen ottelunsa Romanian jalkapallomaajoukkueessa vuonna 2006. Hän sai maan silloiselta presidentiltä Traian Băsesculta mitalin, kun Romania eteni vuoden 2008 EM-kilpailuihin. Radu lopetti maajoukkueuransa vuonna 2013.

## Lähteet
* http://www.transfermarkt.co.uk/en/stefan-radu/profil/spieler_44420.html?from=direktErgebnis
* http://www.national-football-teams.com/player/16559/Stefan_Radu.html

### Viitteet
Lävistäjä (geometria)

**Lävistäjä** eli **diagonaali** on geometriassa jana, joka yhdistää monikulmion kulmat toisiinsa kulkien kokonaan tai osittain monikulmion sisäosan läpi taikka joskus monikulmion ulkopuolellakin. Kuitenkin, jos jana yhdistää monikulmion vierekkäiset kulmat toisiinsa, kutsutaan janaa monikulmion sivuksi. Lävistäjä on myös avaruusgeometriassa jana, joka yhdistää monitahokkaan kärjet toisiinsa. Jana voi tällöin kulkea kokonaan tai osittain monitahokkaan sisäosan läpi tai joskus monitahokkaan ulkopuolellakin. Silloin sitä kutsutaan avaruuslävistäjäksi. Joskus lävistäjä kulkee myös kokonaan tai osittain tahkon pintaa pitkin. Silloin sitä kutsutaan *tahkon lävistäjäksi*. Kuitenkin, jos jana yhdistää kaksi tahkon vierekkäistä kärkeä ja kulkee kahden vierekkäisen tahkon reunaa pitkin, kutsutaan janaa monitahokkaan särmäksi.

## Monikulmiot
Tapa, jolla lävistäjät voidaan piirtää monikulmioihin, jakaa monikulmiot konvekseihin ja konkaaveihin monikulmioihin. Jos monikulmion kaikki lävistäjät ovat kokonaan monikulmion sisällä, on se konveksi monikulmio, muussa tapauksessa konkaavi.

Minkä tahansa n-kulmaisen monikulmion sisäosa voidaan jakaa lävistäjillä n-2 kolmioiksi niin, etteivät lävistäjät leikkaa toisiaan. Konveksi monikulmio voidaan jakaa lävistäjillä kolmioihin 
:\tbinom{n}{4} + \tbinom{n-1}{2} 
eri tavalla. Konkaavi monikulmio voidaan jakaa kolmioihin vain niillä lävistäjillä, jotka ovat kokonaan monikulmion sisällä.

Nelikulmio on pienin monikulmio, jolla on lävistäjiä, sillä kolmiolla niitä ei ole. Säännölliset monikulmiot kuuluvat konvekseihin monikulmioihin ja neliö on niistä toiseksi pienin säännöllinen monikulmio. Sillä on kaksi lävistäjää, jotka ovat yhtä pitkät. Säännöllisen viisikulmion kaikki 5 lävistäjää ovat vielä saman mittaisia, mutta säännöllisellä kuusikulmiolla on jo eri mittaisia lävistäjiä. Niistä kolme on yhtä pitkiä ja loput kuusi yhtä lyhyitä.

## Monitahokkaat
Monitahokkaiden tahkot ovat monikulmiota, joten monikulmioiden nimitykset ja ominaisuudet soveltuvat myös niihin. Monitahokkaiden avaruuslävistäjien lukumäärät ja ominaisuudet riippuvat monesta seikasta yhtä aikaa. Säännöllisissä monitahokkaissa on helpompi pohtia avaruuslävistäjien ominaisuuksia. Tetraedrissä kaikki särmät ovat yhtä pitkiä. Koska sen avaruuslävistäjät kulkisivat aina tahkoja pitkin, ei sillä ole sen takia sellaisia olemassa. Myöskään tahkojen lävistäjiä ei ole olemassa, koska tahkot ovat aina kolmioita. Kuutiossa on neljä yhtä pitkää avaruuslävistäjää ja 12 yhtä pitkää tahkon lävistäjää. Säännöllisistä viisikulmioista muodostetuilla dodekaedreillä on 12 tahkoa, 20 kärkeä ja 30 särmää. Tahkon lävistäjiä on 60 kappaletta ja ne ovat kaikki yhtä pitkiä. Sillä on silloin
:\tbinom{20}{2}-12 \cdot 5 - 30 = 100
avaruuslävistäjää, jotka ovat montaa eri pituutta.

## Lähteet
*
*

### Viitteet
Eino Penttilä (kirjailija)

**Eino Aleksanteri Penttilä** (22. elokuuta 1907 Kalajoki – 4. syyskuuta 1997 Helsinki) oli suomalainen toimitusjohtaja, yrittäjä ja kirjailija.

Eino Penttilän vanhemmat olivat maanviljelijä Matti Hermanni Penttilä ja Kreeta Maria Takkunen. Hän kävi kauppakoulun ja teknillisen koulun.

Eino Penttilä kirjoitti merimieselämää kuvaavia romaaneja ja jännitysromaaneja sekä lisäksi Suomen sotahistoriaa käsitteleviä teoksia.

Eino Penttilä oli naimisissa vuodesta 1964 Leena Maija Siukosen kanssa.

## Teoksia
* *Katkerat satamat : erään Cassion koristelematon tarina*. Alea-kirja, Helsinki 1973
* *Merielämän armottomat kasvot : tarua ja totta*. Eino Penttilä, Helsinki 1976
* *Varpuskellari* : romaani. Eino Penttilä, Helsinki 1978
* *Asekätkijät* : romaani. Kustannuspiste, Helsinki 1983
* *Kaamosvakoilija Pohjolassa*. Mainosteknikot, Helsinki 1986
* *Panssarilaivat Ilmarinen ja Väinämöinen : taistelut ja tuho*. Mainosteknikot, Helsinki 1986
* *Turku talvi- ja jatkosodassa 1939-1944*. Mainosteknikot, Helsinki 1988
* *Lento Murmanskiin*. Mainosteknikot, Helsinki 1989
* *Pitkä lenkki* : elämäkertaromaani. Mainosteknikot, Helsinki 1990
* *Kotka liekeissä*. E. Penttilä, Helsinki 1991
* *Taistelu Helsingistä*. Mainosteknikot, Helsinki 1993
* *Salasanomia Pohjolassa*. Mainosteknikot, Helsinki 1994

## Lähteet
* 
* Kirjasampo.fi : Eino Penttilä
Jonathan Tehau

**Jonathan Tehau** (s. 9. tammikuuta 1988) on tahitilainen jalkapalloilija, joka pelaa kotimaansa pääsarjan AS Dragonissa. Hän on Dragonin lisäksi edustanut myös muita kotimaansa seuroja. Hän voitti Tahitin jalkapallomaajoukkueen riveissä OFC Nations Cupin vuonna 2012 ja näin Tahiti pääsi pelaamaan vuoden 2013 Confederations Cupiin. Itse turnauksessa Tehau teki Tahitin historian ensimmäisen ja tähän mennessä ainoan maalin Nigeriaa vastaan 1-6 hävityssä ottelussa. Samassa ottelussa Tehau teki myös oman maalin ja näin hänestä tuli kaikkien aikojen ensimmäinen pelaaja, joka on tehnyt Confederations Cupissa molempiin päihin maalin samassa ottelussa. Hän pelasi myös Tahitin turnauksen muissa otteluissa; 0-10-häviössä Espanjaa vastaan ja 0-8-häviössä Uruguayta vastaan. Tehaun veljet Lorenzo Tehau ja Alvin Tehau sekä serkku Teaonui Tehau pelasivat myös 2013 Confederations Cupissa ja kuuluvat Tahitin maajoukkueeseen.

## Lähteet
* http://www.transfermarkt.co.uk/en/jonathan-tehau/profil/spieler_183667.html?from=direktErgebnis
* http://www.national-football-teams.com/player/42906/Jonathan_Tehau.html
Michael Olaitan

**Michael Olaitan Oyeneye** (s. 1. tammikuuta 1993) on nigerialainen jalkapalloilija, joka edustaa Kreikan Superliigassa pelaavaa Ergotelis FC:tä lainalla samassa sarjassa pelaavasta Olympiakos FC:stä. Molempijalkainen Olaitan on pelipaikaltaan hyökkääjä. 

Kotimaansa Mighty Jetsissä uransa aloittanut Olaitan siirtyi Kreikan kakkosliigassa pelanneeseen Veria FC:hen vuonna 2011. Hän oli yksi joukkueen parhaita pelaajia, kun se nousi kaudelle 2011-2012 Kreikan Superliigaan. Kesällä 2013 Olaitan siirtyi Kreikan Superliigan menestyksekkäimpään joukkueeseen, Olympiakos FC:hen ilmaisella siirrolla. Hän voitti joukkueen riveissä liigan kaudella 2013-14. Tammikuussa 2015 Olaitan siirtyi kauden loppuun asti kattavalla lainasopimuksella Superliigan Ergotelis FC:hen.

Olaitan on pelannut Nigerian alle 20-vuotiaiden maajoukkueessa kahdeksan ottelua.

## Lähteet
* http://www.transfermarkt.co.uk/en/michael-olaitan/profil/spieler_179481.html?from=direktErgebnis
Hilja Varis

**Hilja Sofia Varis** (o.s. Uotila; 1. helmikuuta 1907 Janakkala – 2. maaliskuuta 1991 Rautjärvi) oli suomalainen kirjailija ja opettaja.

Varis kävi Heinolan opettajaseminaarin vuonna 1932. Hän toimi kansakoulunopettajana Rautjärvellä vuosina 1932–1972. Maatalon emäntänä hän oli 1935–1965. Hän toimi avustajana Kotiliesi ja Pellervo sekä paikkakunnan lehdille.

Variksen vanhemmat olivat torppari Juho Kustaa Uotila ja Ida Eerikin-tytär Uotila. Puoliso oli Ilmari Varis (1905–1961) vuodesta 1935. Hilja Varis kuoli vuonna 1991. Hänet on haudattu Rautjärvellä Rautjärven hautausmaalle.

## Teoksia
* *Äidin ja tyttären tarina* : romaani. Gummerus, Jyväskylä 1958
* *Runoja*. Miettilän kylätoimikunta, Miettilä 1992 

## Lähteet
* [Kansalliskirjasto Finna-hakemisto: Varis, Hilja](https://kansalliskirjasto.finna.fi/AuthorityRecord/melinda.(FI-ASTERI-N)000077081)
* Kirjasampo.fi : Hilja Varis

### Viitteet

## Aiheesta muualla
* Hilja Varis SKS:n kirjailijatietokanta (Arkistolinkki)
Reagena

**Reagena Oy** on vuonna 1987 perustettu kemianalan yritys, joka kehittää ja valmistaa reagensseja ja diagnostisia testejä sairaaloille sekä lääke- ja kemianteollisuudelle.   

Diagnostisia tuotteita ovat esimerkiksi EIA- ja pikatestit tartuntatautien diagnostiikkaan, erityisesti zoonoosien eli eläinvälitteisten infektiosairauksien diagnostiikkaan. Yritys kehitti ja toi markkinoille maailman ensimmäiset pikatestit myyräkuumeen ja puutiaisaivokuumeen diagnosoimiseksi. Yrityksen valmistamia tuotteita käytetään laboratorioissa yli 30 maassa.

Reagenan päätoimipiste ja tuotantolaitos sijaitsee Siilinjärven Toivalassa ja sivutoimipiste Turussa. 

## Lähteet
András Kállay-Saunders

**András Kállay-Saunders** (s. 28. tammikuuta 1985) on unkarilais-yhdysvaltalainen laulaja-tuottaja, joka edusti Unkaria Eurovision laulukilpailussa 2014 kappaleella ”Running”. Hän esiintyi ensimmäisessä semifinaalissa ja pääsi siitä finaaliin. Hän sijoittui kilpailun finaalissa viidenneksi. Kállay-Saunders on unkarilaisen äidin ja yhdysvaltalaisen isän lapsi. 

## Lähteet

## Aiheesta muualla
Alli Saarentaus-Salo

**Alli Elisabet Saarentaus-Salo**, sukunimi vuoteen 1929 *Holmstedt* (20. helmikuuta 1907 Helsinki – 10. maaliskuuta 1994) oli suomalainen kansakoulunopettaja, kirjastonhoitaja ja nuortenkirjailija.

Saarentaus-Salo valmistui kansakoulunopettajaksi Hämeenlinnan opettajaseminaarista 1928. Hän oli opettajana Janakkalassa 1929–1930, Luumäellä 1930–1931 ja Askolassa 1931–1967. Hän oli lisäksi sivutoimisena kirjastonhoitajana Askolassa 1952–1967.

## Teoksia
* *Inkeri postiharjoittelijana*. Kirjapaja, Helsinki 1945, 2. painos 1948
* *Anjan kesätempaus*. Valistus, Helsinki 1946, 2. painos 1951
* *Muotiliike Pirkka* : aikuisten romaani. Karisto 1948
* *Hyvän kodin siunaus*. Kotikasvatusyhdistys, Helsinki 1949
* *Anja ja Kimmonhovin tytöt*. Valistus, Helsinki 1949, 2. painos 1951
* *Urpulan pikku rouva* : aikuisten romaani. Karisto 1951
* *Tiina itte* : tyttöromaani. Otava 1955, 2. painos 1961
* *Tiina itte yllättää*. Otava 1958

## Lähteet
* 
* Kirjasampo.fi : Alli Saarentaus-Salo
* Kysy.fi : Helsingin kaupunginkirjasto
Coldrain

**Coldrain** on japanilainen metalcoreyhtye, joka perustettiin Nagoyassa vuonna 2007. Vuotta myöhemmin yhtye teki levytyssopimuksen japanilaisen VAPin kanssa ja julkaisi ensimmäisen singlensä, ”Fiction”. Vuonna 2009 yhtye julkaisi toisen singlensä, ”8AM”, jota käytettiin japanilaisen animesarjan, Hajime no Ippon lopputeeman kappaleena. Samana kesänä yhtye esiintyi Summer Sonicissa Japanissa ja julkaisi myöhemmin ensimmäisen studioalbuminsa, *Final Destination*. Yhteensä Coldrain on julkaissut neljä studioalbumia.

Yhtye on esiintynyt Suomessa Bullet for My Valentinen lämmittelijänä vuosina 2014 ja 2015.

## Diskografia

**Final Destination* (2009)
**The Enemy Inside* (2011)
**The Revelation* (2013)
**Vena* (2015)
**Fateless* (2017)
**The Side Effects* (2019)
**Nonnegative* (2022)

## Lähteet

## Aiheesta muualla
* Viralliset sivut
Pistekaavio

**Pistekaavio** (tai **parvikaavio**, **pistediagrammi** tai **hajontakuvio**) on diagrammi, jossa kuvataan muuttujia pisteiden tai vastaavien kuvioiden avulla. Jokainen piste kuvaa yhtä x- ja y-arvojen havaintoparia eli arvopistettä.

Pistekaaviosta on helppo havaita pisteparven muodon, säännönmukaisuudet sekä tihentymät. Sitä käytetään paljon tieteellisissä yhteyksissä, sillä sen avulla on helppo todeta riippuvuuksia ja niiden laatua: soikea pisteparvi on riippuvuuden merkki ja hajanainen parvi kertoo, että riippuvuutta ei ole. Syy- ja seuraussuhteita tutkittaessa on tavallista, että x-akselille sijoitetaan syyksi epäilty ilmiö ja y-akselille seuraus.

Pistekaaviosta on olemassa erilaisia muunnoksia. Kaaviossa voi olla eri ryhmiin kuuluvia alkioita, jotka erotetaan käyttämällä erilaisia tai erivärisiä symboleja. Symbolien kokoa vaihtelemalla voidaan myös tuoda kuvioon lisäinformaatiota.

## Lähteet
* 
* 
### Viitteet

## Aiheesta muualla
Varkaus Ski Center

**Varkaus Ski Center** on hiihtokeskus Varkaudessa Pohjois-Savossa. Varkaus Ski Center tarjoaa vuokrattavaksi lautailu- ja laskettelutarvikkeita ja keskuksessa toimii myös kahvila. Lisäksi keskuksessa on lasketteluopetusta.

Varkaus Ski Centerissä on kaksi hissiä ja viisi laskettelurinnettä.

Lisäksi Varkaus Ski Centerissä on kaksi pulkkarinnettä.

## Aiheesta muualla
* Varkaus Ski Center
Lions de Lyon

**Lions de Lyon** on ranskalainen jääkiekkojoukkue Lyonin kaupungista. Joukkue on perustettu vuonna 1953 ja se pelaa Ranskan toiseksi korkeimmalla sarjatasolla FFHG Division 1:ssä. Perinteikäs seura on pelannut maan pääsarjassa Ligue Magnusissa ennen 2000-lukua, mutta koko 2000-luvun alemmissa sarjoissa. Joukkue onnistui nousemaan maan kakkosliigaan vuonna 2010 ja pysyi siellä. Kausi 2013–2014 päättyi nousujuhliin ja joukkue nähdään 12 vuoden jälkeen kaudella 2014–2015 maan pääsarjassa Ligue Magnusissa.

## Joukkue kaudella 2025–2026

### Joukkueenjohto
* **Päävalmentaja & Toimitusjohtaja:** Gérald Guennelon 
* **Apuvalmentaja:** Maxence Dopeux 

*Lähde: EliteProspects*

## Lähteet
* Joukkueen viralliset kotisivut

### Viitteet
Kouvolan Suunnistajat

**Kouvolan Suunnistajat** on kouvolalainen suunnistusseura. Seuran lajeja ovat hiihtosuunnistus, suunnistus, pyöräsuunnistus ja tarkkuussuunnistus. Kouvolan Rasti -72, Kouvolan Varuskunnan Urheilijat, Kuusankosken Urheiluseura ja Sippurasti perustivat Kouvolan Suunnistajat yhteiseksi edustusseuraksi vuonna 2010. Vuoden 2014 alussa emoseurojen suunnistustoiminta siirtyi kokonaan Kouvolan Suunnistajiin. Kouvolan Suunnistajat voitti Nuorten Jukolan vuonna 2018.

## Kisaisännyyksiä
Kouvolan Suunnistajat järjestää kilpailuja aktiivisesti. Seuran järjestämiä suomenmestaruuskilpailuja ovat olleet hiihtosuunnistuksen SM-pitkä ja -viesti 2015, pyöräsuunnistuksen SM-keskimatka ja -pariviesti 2017 sekä suunnistuksen SM-keskimatka 2018. Kouvolan Suunnistajat isännöi myös Suunnistuksen Huippuliigan osakilpailua vuonna 2016. Lisäksi seura on järjestänyt vuosittain kansallisen KevätSuunnistus-kilpailun sekä useita pienempiä suunnistuskilpailuja. Vuonna 2025  Kouvolan suunnistajat järjesti lokakuussa SM-yösuunnistuksen kilpailut Sippolassa.

## Kuntosuunnistus
Kouvolan Suunnistajat järjestää Kouvolan Sanomien iltarasteja yhteistyössä Iitin Pyrinnön ja Kouvolan Sanomien kanssa. Kouvolan eteläosissa entisen Anjalankosken alueella Kouvolan Suunnistajat järjestää Keskilaakso-Rasteja yhteistyössä Inkeroisten Terhon ja Keskilaakson kanssa.

## Katso myös
* Sippurasti
* Kuusankosken Urheiluseura

## Aiheesta muualla
* Kouvolan Suunnistajien kotisivut
Euroihme

**Euroihme** oli Suomessa vuosina 2002-2007 toiminut halpakauppaketju, jonka emoyhtiö oli suomalainen Scanoce Oy, ja sen toimitusjohtajana toimi Raija Västilä. Suomessa se oli lajinsa ainoa ketju, sillä siellä jokainen tuote ja erä maksoivat vain yhden euron. Ketju avasi ensimmäisen myymälänsä syyskuussa 2002 Raisioon Kauppakeskus Myllyyn. Ketju lopetti toimintansa keväällä 2007, jolloin uutisoitiin esimerkiksi Kauppakeskus Myllyyn avatun liikkeen sulkemisesta.

## Myymälät
Yrityksellä oli ainakin seuraavilla paikkakunnilla myymälöitä.

* Helsinki
** Itäkeskus
* Raisio
* Tampere
* Turku
* Uusikaupunki
* Pori
*Loimaa

## Lähteet
Snižne

**Snižne** (; ) on Itä-Ukrainan Donetskin alueella, maanteitse 77 kilometriä aluekeskus Donetskista itään sijaitseva kaupunki ja kaupunkipiiri. Kaupungissa on hiilikaivoksia ja elintarviketeollisuutta.

Kaupungin väkiluku yli kaksinkertaistui vuosien 1959 ja 1970 välillä. Sittemmin, Neuvostoliiton loppuvuosien jälkeen Snižnen väkiluku on pudonnut noin 30 prosenttia. Vuonna 1989 asukkaita oli 68&nbsp;857 ja vuonna 2001 vielä 58&nbsp;496 henkeä. Ukrainan tilastokeskuksen arvion mukaan Snižnen kaupungissa oli vuoden 2013 alussa enää 48&nbsp;485 ja koko kaupunkipiirissä 70&nbsp;596 asukasta. Kaupunkipiiriin kuului Snižnen kaupungin ohella kymmenen kaupunkityyppistä taajamaa (suurimpana Sjeverne, 10&nbsp;034 as.) ja maaseutuasutusta.


Kuva:Снежное. Шахта 9.jpg|Kaivos numero 9.
Kuva:Snezhnoe 062.jpg|Ortodoksikirkko Snižnessä.

Kuva:Snezhnoe 047.jpg|Muistomerkki Juri Gagarinille.
Kuva:Snezhnoe 001.jpg|Leninin patsas.


## Lähteet

## Aiheesta muualla

*Kaupungista Ukrainan parlamentin sivulla  (rada.gov.ua)
*Ukraine crisis: What is happening where?  (bbc.com)
Feneltsiini

**Feneltsiini** (C8H12N2) on hydratsiineihin kuuluva orgaaninen yhdiste. Se on monoamiinioksidaasin estäjä, jota käytetään muun muassa masennuksen ja ahdistuksen hoidossa. Feneltsiini ei kuitenkaan ole käytössä Suomessa.

## Vaikutusmekanismi, metabolia ja käyttö
Feneltsiini kuuluu toimintamekanismiltaan monoamiinioksidaasin estäjiin, jotka inhiboivat monoamiinioksidaasientsyymin toimintaa. Yhdiste on epäselektiivinen ja estää sekä MAO-A- että MAO-B-isoentsyymejä. Monoamiinioksidaasin toiminnan estäminen johtaa serotoniinin, noradrenaliinin ja dopamiinin pitoisuuksia neuroneissa, mikä lievittää masennuksen ja ahdistuksen oireita. Feneltsiini nostaa myös gamma-aminovoihapon pitoisuuksia aivoissa.

Feneltsiini metaboloituu maksassa pääosin monoamiinioksidaasin vaikutuksesta. Muita maksassa muodostuvia aineenvaihduntatuotteita ovat feneltsiinin asetyloitu johdannainen, fenyylietikkahappo ja p-hydroksifenyylietikkahappo.

Feneltsiiniä käytetään masennuksen hoidossa erityisesti silloin kuin siihen liittyy voimakasta ahdistusta, pelkotiloja ja pakko-oireita. Sitä on käytetty myös anoreksian ja bulimian hoidossa. Feneltsiini ei kuitenkaan yleensä ole ensimmäinen lääke, vaan sitä käytetään vasta kuin muilla hoidoilla ei saada toivottua hoitotulosta.

## Haittavaikutukset
Feneltsiini voi estää pyridoksiinin synteesiä ihmiselimistössä, mikä voi johtaa neurologisiin sivuvaikutuksiin. Usein tähän auttaa pyridoksiinin ottaminen lisäravinteena. Muita haittavaikutuksia voivat olla leukopenia ja trombosytonemia ja myös Parkinsonin taudin ja feneltsiinin käytön yhteyttä on tutkittu.

## Synteesi
Feneltsiiniä voidaan valmistaa synteettisesti 2-fenyylietyylibromidin ja hydratsiinin välisellä reaktiolla.

## Lähteet
Dobropillja

**Dobropillja** (; ) on Itä-Ukrainan Donetskin alueella, linnuntietä vajaa 75 kilometriä (maanteitse 94 km) aluekeskus Donetskista luoteeseen sijaitseva kaupunki ja aiempi kaupunkipiiri. Kaupunki on kaivosseutua ja sillä on rautatieasema.

Ukrainan tilastokeskuksen mukaan Dobropilljan kaupungissa oli vuoden 2013 alussa 31&nbsp;196 ja koko kaupunkipiirissä 63&nbsp;527 asukasta. Aiempaan kaupunkipiiriin kuului Dobropilljan kaupungin ohella kaksi muuta kaupunkia (Bilytske, 8&nbsp;691 as. ja Bilozerske, 16&nbsp;101 as.), kaksi kaupunkimaista taajamaa sekä maaseutuasukkaita.

Kesästä 2020 lähtien se on ollut osa Pokrovskin piiriä. Kaupunki toimii tätä aiemmin myös ympäröivän paikallishallinnossa erillisen, 16&nbsp;622 asukkaan (2013) Dobropilljan piirin hallintokeskuksena.


Kuva:Dobropillia-station.JPG| Kaupungin rautatieasema.


## Lähteet

## Aiheesta muualla

*Kaupungista Ukrainan parlamentin sivulla  (rada.gov.ua)
*Ukraine crisis: What is happening where?  (bbc.com) 
*Dobropilljaan keskittyvä portaali  (dobrepole.com.ua)
FRF

**FRF** voi tarkoittaa seuraavia:

* FRF, Ranskan frangin valuuttatunnus
* FRF, Finn Rescue Force, suomalainen kansainväliseen pelastustoimintaan koulutettu komennuskunta
* FRF, Suomen Romanifoorumi - Fintiko Romano Forum
* FRF, FurReal Hasbron lelu
Fyyri

**Fyyri** tarkoittaa seuraavia asioita:

* Kirkkonummen uusi kirjasto, nimeltään Fyyri
* Majakka, ruotsin kielen sanasta *en fyr, fyren, fyrar, fyrarna*
* Kattilan tulipesä esimerkiksi höyrylaivassa

## Lähteet
Veljeskunta

**Veljeskunta** voi tarkoittaa ainakin seuraavia:

*veljeskunta, miehille tarkoitettu yhteisö, jonka jäsenet ovat sitoutuneet yhteiseen päämäärään; esimerkiksi munkkikunta, kilta tai salaseura
*miesopiskelijoiden yhdistys () pohjoisamerikkalaisessa korkeakoulussa
*veljeskunta, joukko veljeksiä
*Muslimiveljeskunta, nimitys useista islamistisista järjestöistä Lähi-idässä
**[[Veljeskunta (albumi)|Veljeskunta]]*, CMX-yhtyeen albumi vuodelta 1991.
Saksan X armeijakunta

**X armeijakunta**  oli Saksan maavoimien yhtymä toisessa maailmansodassa. 

## Perustaminen
Wehrkreis X perusti alue-esikunnan 1. lokakuuta 1935 Hampuriissä sijainneesta Reichswehrin ratsuväkiarmeijakunnasta.

## Historia
Armeijakunta asetettiin liikekannalle 26. elokuuta 1939 ja syyskuussa se kuului Puolan valtausta varten koottuun Etelän armeijaryhmän 8. armeijaan. Puolan taisteluiden aikana armeijakunta oli mukana Bzurajoen ja Varsovan taisteluissa.

Armeijakunta oli joulukuusta 1939 alkaen Ranskan vastaisella rajalla Niederrheinin alueella osana armeijaryhmä B:n 6. armeijaa. Tammikuussa se siirrettiin saman armeijaryhmän 18. armeijaan ja kesäkuussa armeijaryhmän reserviksi. Heinäkuussa armeijakunnan joukot osallistuivat Dunkerquen ja Kanaalin rannikon puolustukseen osana armeijaryhmä A:n 6. armeijaa ja myöhemmin osana 9. armeijaa.

Armeijakunta siirrettiin 1. tammikuuta 1941 Puolaan armeijaryhmä B:n 4. armeijaan ja edelleen 1. huhtikuuta Itä-Preussiin saman armeijaryhmän 18. armeijaan. Toukokuussa se kuului armeijaryhmä C:n 16. armeijaan, jonka mukana se aloitti etenemisen Neuvostoliittoon operaatio Barbarossan alkaessa 22. kesäkuuta 1941.

Armeijakunta oli pohjoisen armeijaryhmän mukana edettäessä Leningradiin ja kaupunkia piirittäessä. Se oli vetäytyi armeijaryhmän mukana puna-armeijan aloitettua etenemisensä Kuurinmaalle, jossa armeijaryhmä nimettiin armeijaryhmä Kuurinmaaksi. Armeijakunta antautui toukokuussa 1945 puna-armeijalle.

## Komentajat
Armeijakunnan komentajina toimivat:
* jalkaväenkenraali Wilhelm Ulex  26. elokuuta - 15. lokakuuta 1939 
* tykistönkenraali Christian Hansen 15. lokakuuta 1939 - toukokuuta 1942 
* panssarikenraali Otto von Knobelsdorff touko-kesäkuu 1942 
* tykistönkenraali Christian Hansen kesäkuu 1942 - 1. heinäkuuta 1943 
* kenraaliluutnantti Otto Sponheimer 1. -31. heinäkuuta 1943 
* tykistönkenraali Christian Hansen 1. elokuuta - 4. marraskuuta 1943 
* jalkaväenkenraali Thomas-Emil von Wickede 4. marraskuuta 1943 - 23. kesäkuuta 1944 
* jalkaväenkenraali Friedrich Köchling 23. kesäkuuta - 3. syyskuuta 1944 
* jalkaväenkenraali Hermann Foertsch 21. syyskuuta - 21. joulukuuta 1944 
* kenraaliluutnantti Johannes Mayer 21.-27. joulukuuta 1944
* tykistönkenraali Siegfried Thomaschki 27. joulukuuta 1944 - antautumiseen

## Lähteet
Aragua

**Aragua** () on yksi Venezuelan osavaltioista. Se sijaitsee maan pohjoisessa keskiosassa lähellä maan pääkaupunkia Caracasia. Osavaltio kuuluu pinta-alaltaan Venezuelan pienimpiin, mutta väkiluvultaan ja asukastiheydeltään suurimpiin. Osavaltion pääkaupunki on Maracay. Osavaltio on perustettu 1899. 

Vuoden 2011 väestönlaskennassa osavaltiossa oli noin 1,6 miljoonaa asukasta.

## Lähteet

## Aiheesta muualla
Luciano Becchio

**Luciano Becchio** (s. 28. helmikuuta 1983) on argentiinalainen jalkapalloilija. Hän on pelannut kotimaansa lisäksi Espanjassa ja Englannissa. Hän on pelannut Englannin Valioliigassa 13 ottelua Norwich Cityn joukkueessa ja Argentiinan Primera Divisiónissa kolme ottelua Club Atlético Belgranon joukkueessa. Becchio on pelipaikaltaan hyökkääjä. 

Hän aloitti ammattilaisuransa RCD Mallorcan kakkosjoukkueessa, jonka jälkeen hän vaihtoi seuraa lähes joka kausi. Vuonna 2006 hän siirtyi espanjalaiseen Mérida UD:hen, jossa pelatun kahden onnistuneen vuoden jälkeen Becchio siirtyi Englannin Mestaruussarjaan Leeds Unitedin riveihin. Viiden vuoden aikana Becchio pelasi lähes kaksisataa ottelua Leedsissä ja nousi tärkeäksi pelaajaksi. Vuonna 2013 hän siirtyi ensimmäistä kertaa elämässään Valioliigaan, Norwichin riveihin. Norwichin edustusjoukkueessa Becchio ei onnistunut maalinteossa. Vuonna 2014 hän siirtyi lainalle Ykkösliigan Rotherham Unitediin.

Sopimuksen umpeuduttua kauden 2014-2015 lopussa hän siirtyi ilmaiseksi kotimaahansa Argentiinan Primera Divisiónassa pelaavaan Club Atlético Belgranoon.

## Lähteet
* http://www.transfermarkt.co.uk/en/luciano-becchio/profil/spieler_71020.html?from=direktErgebnis
Sacha Kljestan

**Sacha Kljestan** (s. 9. syyskuuta 1985) on yhdysvaltalainen jalkapalloilija, joka edustaa Major League Soccerissa pelaavaa LA Galaxya. Hänellä on serbialaisia sukujuuria. Keskikenttäpelaajana pelaava Kljestan on pelannut Yhdysvaltain jalkapallomaajoukkueessa.

## Seurajoukkueura
Kljestan aloitti ammattilaisuransa vuonna 2005 Orange County Blue Starsissa, jossa hän pelasi vain kaksi peliä, ennen kuin siirtyi Major League Soccer pelavaan Chivas USAan. Chivasissa hänet valittiin vuonna 2008 MLS:n tähdistöjoukkueeseen. Vuonna 2010 Kljestan siirtyi belgialaisen RSC Anderlechtin riveihin. Hän voitti seuran paidassa Jupiler Pro Leaguen kolmesti ja Belgian supercupin neljästi. Kljestan pelasi seuran paidassa myös Mestarien liigassa ja Eurooppa-liigassa. Otteluita hänelle kertyi 132 ja maaleja 18.

Helmikuussa 2015 Kljestan siirtyi MLS:n New York Red Bullsiin. Ensimmäisellä kaudellaan hän teki 37 ottelussa kahdeksan maalia ja voitti seuran kanssa MLS Supporters’ Shieldin. 

## Maajoukkueura
Nuorten maajoukkueessa pelannut Kljestan pelasi ensimmäisen ottelunsa Yhdysvaltain jalkapallomaajoukkueessa kesäkuussa 2007. Saman kesän Copa Américassa Kljestan pelasi kahdessa ottelussa. Hän kuului Yhdysvaltain olympiajoukkueeseen Pekingissä 2008 ja oli maan turnauksen paras maalintekijä kahdella maalillaan. Avausmaalinsa maajoukkueessa Kljestan teki tammikuussa 2009 Ruotsia vastaan. Hän teki tuossa ottelussa hattutempun. Kaikkiaan hän on pelannut 52 maaottelua ja tehnyt niissä kuusi maalia vuosina 2007–2017.

## Muuta
Kljestan oli yhdessä Frank Lampardin ja Cuauhtémoc Blancon kanssa EA Sportsin suositun jalkapalloaiheisen videopelin ''FIFA 10:n'' Pohjois-Amerikan version kannessa. 

## Saavutukset
**Seurajoukkuetasolla**
*Jupiler Pro League: 2011–2012, 2012–2013, 2013–2014
*Belgian supercup: 2010, 2012, 2013, 2014
*MLS Supporters’ Shield: 2015

**Henkilökohtainen**
*MLS Best XI: 2008

## Lähteet
* http://www.national-football-teams.com/player/22828/Sacha_Kljestan.html
* http://www.transfermarkt.co.uk/en/sacha-kljestan/profil/spieler_39475.html?from=direktErgebnis

### Viitteet
Barinas (osavaltio)

**Barinas** () on yksi Venezuelan osavaltioista. Osavaltion pääkaupunki on Barinas. Osavaltio on perustettu 1937. Sen pinta-ala on noin 35 200 km² ja se on suhteellisen harvaan asuttu.

Vuoden 2011 väestönlaskennassa osavaltiossa oli noin 816&nbsp;000 asukasta.

Entinen presidentti Hugo Chávez oli kotoisin Barinasista, ja hänen valtakaudellaan hänen perheensä piti hallussaan monia osavaltion tärkeitä virkoja.

## Lähteet

## Aiheesta muualla
Kartogrammi

**Kartogrammi** on teemakartta, jossa haluttu tieto välitetään alueen pinta-alan koon kautta niin että alueen koko on suhteessa kuvatun muuttujan arvoon eikä sen luonnolliseen kokoon. Kartogrammin avulla lukumäärien suhteita voi olla helpompi vertailla kuin esimerkiksi koropleettikartasta, jossa ne ilmaistaan eri värisävyin. Kartogrammien yleisyyttä rajoittaa kuitenkin se, että niiden tekeminen on ollut vaivalloista. Nykyisin kartogrammeja voidaan tehdä tietokoneohjelmilla.

Kartogrammien lajeja ovat:
* *jatkuva kartogrammi*, jossa alueet ovat toisissaan kiinni, minkä seurauksena ne ovat yleensä muodoltaan vääristyneitä
* *ei-jatkuva kartogrammi*, jossa alueet ovat toisistaan erillään ja voivat siten säilyttää luonnollisen muotonsa
* *Dorling-kartogrammi*, jossa alueiden muodot korvataan lähekkäisillä ympyröillä
* *Demers-kartogrammi*, jossa alueiden muodot korvataan vierekkäisillä neliöillä

## Lähteet

## Aiheesta muualla

* Worldmapper.org, kokoelma kartogrammeja
Monagas

**Monagas** on yksi Venezuelan osavaltioista. Osavaltio, joka on perustettu vuonna 1909, sijaitsee maan koillisosassa. Sen pääkaupunki on Maturín.

Pohjoisrannikkoa reunustavaa vuorijonoa ja Orinocon suiston suoalueita lukuun ottamatta Monagas on (ruoho)tasankoa (). Se soveltuu hyvin karjankasvatukseen, mutta pohjoisen ylänköalueilla viljellään kaakaota, sokeriruokoa, bataatteja, jamssia, durraa, maissia, kahvia, puuvillaa, riisiä, tupakkaa, vehnää ja kassavaa. Öljyn löytyminen vuonna 1928 muutti Monagasin talouden täysin.

Guácharon luola on osavaltion merkittävin matkailukohde.

Osavaltiossa oli vuoden 2011 väestönlaskennan mukaan 905&nbsp;443 asukasta, ja sen pinta-ala on 28&nbsp;900 neliökilometriä.

## Lähteet

## Aiheesta muualla
Nueva Esparta

**Nueva Esparta** () on yksi Venezuelan osavaltioista. Se sijaitsee Venezuelan rannikon läheisillä saarilla ja muodostaa maan ainoan ”saariosavaltion”. Osavaltio on pinta-alaltaan Venezuelan pienin ja kuuluu myös väkiluvultaan pienimpien osavaltioiden joukkoon, vaikka sen väestötiheys onkin yksi suurimmista. Osavaltion pääkaupunki on La Asunción.

Osavaltiossa on vuoden 2011 väestönlaskennan mukaan 491&nbsp;610 asukasta ja sen pinta-ala on 1&nbsp;150 neliökilometriä.

## Lähteet

## Aiheesta muualla
Portuguesa (osavaltio)

**Portuguesa** () on yksi Venezuelan osavaltioista. Se sijaitsee maan länsiosassa ja on sekä väkiluvultaan että pinta-alastaan 12. suurin Venezuelan 23 osavaltiosta. Osavaltion pääkaupunki on Guanare. Osavaltio on perustettu 1909.

Osavaltiossa on vuoden 2011 väestönlaskennan mukaan 876&nbsp;496 asukasta ja sen pinta-ala on 15&nbsp;200 neliökilometriä.

## Lähteet

## Aiheesta muualla
Step by Step

**Step by Step** voi tarkoittaa ainakin seuraavia:

* *[[Step by Step (New Kids on the Blockin albumi)|Step by Step]]*, New Kids on the Blockin albumi vuodelta 1990
* *[[Step by Step (Eddie Rabbittin albumi)|Step by Step]]*, Eddie Rabbittin albumi vuodelta 1981
* *[[Step by Step (televisiosarja)|Step by Step]]*, yhdysvaltalainen vuosina 1991–1997 esitetty tilannekomediasarja.
The Walking Dead (2. tuotantokausi)

Yhdysvaltalaisen televisiosarjan *[[The Walking Dead]]in* **toinen tuotantokausi** alkoi 16. lokakuuta 2011 ja kesti 18. maaliskuuta 2012 asti. Sarja perustuu samannimiseen sarjakuvaan. Sarjan on kehittänyt Frank Darabont, joka toimii vastaavana tuottajana toisella kaudella yhdessä Kirkmanin, Glen Mazzaran, David Alpertin ja Gale Anne Hurdin kanssa.

Suomessa tuotantokauden ensimmäinen jakso esitettiin FOX:illa 3. kesäkuuta 2012 ja viimeinen 26. elokuuta 2012.

Toisella kaudella esitellään uusia sarjakuvasta tuttuja hahmoja, kuten Hershel ja Maggie Greene. Kauden tapahtumapaikkana toimii Greenien asuttama maatila.

## Juoni

Sarjan alkaessa Rick ja muut selviytyjät ovat päättäneet lähteä pois Atlantasta. Heidän päämääränään on seuraavaksi Fort Benning. Matkalla sinne tulee este, kun he törmäävät tielle, joka on täynnä hylättyjä autoja. Autoja lähestyy lauma zombeja eli kulkijoita, joten selviytyjät piiloutuvat autojen alle. Kaksi kulkijaa huomaa Sophian ja hän juoksee niitä karkuun metsään ja Rick lähtee perään. Hän löytää Sophian ja hoitelee kulkijat, mutta Sophia katoaa uudelleen. Hänen etsintöihinsä osallistuu myös muita, kuten Carl ja Shane. Metsässä Carlia ammutaan. Häntä vahingossa ampunut Otis vie Rickin, Shanen ja Carlin eräälle tilalle, jossa Hershel Greene hoitaa Carlin kuntoon. Rick, Shane ja kaikki muut selviytyjät päättävät jäädä tilalle, kunnes Sophia löytyy.

## Näyttelijät

### Päänäyttelijät

### Sivuroolit

## Jaksot
::''Katso myös Luettelo televisiosarjan The Walking Dead jaksoista

|}

## Vastaanotto

### Arvostelut

Toinen tuotantokausi sai pääosin positiivisen vastaanoton. Sillä on Metacriticin sivuilla keskiarvona 80/100 22:sta arviosta ja Rotten Tomatoesissa 86 %. Eric Goldman antoi IGN:in sivuilla kaudelle arvosanaksi 7.5/10.

### Palkinnot ja ehdokkuudet
Sarja sai kolme ehdokkuutta Emmy-gaalassa 2012: paras maskeeraus televisiosarjassa, minisarjassa, TV-elokuvassa tai erikoisjaksossa, paras äänieditointi ja parhaat visuaaliset erikoistehosteet minisarjassa, TV-elokuvassa tai erikoisjaksossa. Sarja voitti myös Saturn-palkinnon parhaasta televisioesityksestä. Lisäksi Daryl Dixonia näyttelevä Norman Reedus sai ehdokkuuden parhaasta miessivuosasta televisiossa.

## Lähteet
Ristikulma

**Ristikulma** on geometriassa kahden suoran leikatessa syntyvästä neljästä kulmasta se, joka on vastakkaisella puolella leikkauspistettä kuin kohdekulma ja on sen kanssa yhtä suuri. Näitä kulmia kutsutaan toistensa ristikulmiksi. Näiden kulmien vieruskulmat ovat myös toisilleen ristikulmat.

Jos kahden suoran leikkauskohdassa yksi kulmista on suora kulma, ovat sitä myös kaikki muut kolme kulmaa. Suorat ovat tällöin toistensa normaaleja. 

## Ristikulmalause
**Ristikulmalauseena** tunnetaan väite, että "ristikulmat ovat yhtä suuret". Se voidaan todistaa, kun ensin hyväksytään geometrian aksiooma, että vieruskulmien summa on oikokulma eli 180°. Jos merkitään ristikulmia \alpha ja \beta sekä näiden välistä vieruskulmaa \gamma (katso kuvaa), saadaan 
:\alpha + \gamma = 180^\circ \land \beta + \gamma = 180^\circ \Leftrightarrow \alpha + (180^\circ - \beta) = 180^\circ \Leftrightarrow \alpha = \beta .

Lauseen todisti ensimmäisenä kreikkalaisen perinteen mukaan Thales.

## Lähteet
*

*

### Viitteet

## Aiheesta muualla
* HotMath: Ristikulmalause
Delta Amacuro

**Delta Amacuro** () on yksi Venezuelan osavaltioista. Se sijaitsee maan itäosissa ja on yksi väkiluvultaan pienimmistä osavaltioista. Delta Amacuro oli vuodesta 1884 alkaen Venezuelan territorio. Vuodesta 1991 alkaen se on ollut osavaltio, jonka pääkaupunki on Tucupita.

Osavaltiossa on vuoden 2011 väestönlaskennan mukaan 167 676 asukasta, ja sen pinta-ala on 40 200 neliökilometriä.

## Lähteet

## Aiheesta muualla
Falcón

**Falcón** () on yksi Venezuelan osavaltioista. Se sijaitsee Karibianmeren rannikolla maan luoteisosassa. Osavaltio perustettiin nimellä *Estado Coro* (”Coron osavaltio”) vuonna 1864, mutta vuonna 1874 se nimettiin Falcóniksi. Osavaltion pääkaupunki on Coro.

Osavaltiossa oli vuoden 2011 väestönlaskennan mukaan 902&nbsp;847 asukasta ja sen pinta-ala on 24&nbsp;800 neliökilometriä.

## Lähteet

## Aiheesta muualla
Cojedes (osavaltio)

**Cojedes** () on yksi Venezuelan osavaltioista. Se sijaitsee maan länsiosissa. Cojedes on väkiluvultaan yksi Venezuelan pienimmistä osavaltioista. Cojedesin pääkaupunki on San Carlos.

Karjankasvatus on ollut merkittävä elinkeino Cojadesissa siirtomaa-ajoista alkaen. Myös maanviljely on tärkeää, viljelykasveihin kuuluvat riisi, jamssi, durra ja tupakka. 

Vuoden 2011 väestönlaskennassa osavaltiossa oli noin 323&nbsp;000 asukasta.

## Lähteet

## Aiheesta muualla
Preacher’s Kid

**Preacher’s Kid** on vuonna 2010 ensi-iltansa saanut Stan Fosterin ohjaama kristillinen elokuva. Elokuvan tarina on saanut vaikutteita Raamatun tuhlaajapojan tarinasta ja se kertoo saarnamiehen tyttärestä, Angiesta, joka jättää kirkkonsa ja pikkukaupungin kotinsa tavoitellakseen unelmaa tähteydestä.

## Näyttelijät

## Lähteet

## Aiheesta muualla
*
Táchira

**Táchira** () on yksi Venezuelan osavaltioista. Táchira on yksi Venezuelan kolmesta Andien osavaltioista (kaksi muuta ovat Mérida ja Trujillo). Osavaltio on perustettu 1899 ja sen pääkaupunki on San Cristóbal.

Osavaltiossa on vuoden 2011 väestönlaskennan mukaan 1&nbsp;168&nbsp;908 asukasta ja sen pinta-ala on 11&nbsp;100 neliökilometriä.

## Lähteet

## Aiheesta muualla
Trujillo (osavaltio)

**Trujillo** () on yksi Venezuelan osavaltioista. Osavaltio sijaitsee maan länsiosassa ja on yksi maan kolmesta ”Andien osavaltiosta”. Osavaltion pääkaupunki on Trujillo, ja se on perustettu vuonna 1899.

Osavaltiossa oli vuoden 2011 väestönlaskennan mukaan 686&nbsp;367 asukasta ja sen pinta-ala on 7&nbsp;400 neliökilometriä.

## Lähteet

## Aiheesta muualla
Ukrainan kansallinen televisioyhtiö

**Ukrainan kansallinen televisioyhtiö** (, lyh. **NTKU**) oli Ukrainassa toiminut kansallinen televisioyhtiö. Kiovassa sijaitseva ja päätelevisiokeskustaan pitävä yhtiö oli Euroopan yleisradiounioni EBU:n jäsen Ukrainan kansallisen radioyhtiön tavoin. NTKU lakkautettiin vuonna 2016. Tammikuusta 2017 lähtien Ukrainaa edusti EBU:ssa uusi kansallinen yleisradioyhtiö Suspilne.

Yhtiön historia kuvaa televisiotoiminnan alkaneen Ukrainassa 1. helmikuuta 1939 Kiovassa suoritetulla koelähetyksellä. *Ukrainan televisio* perustettiin kuitenkin vasta 20. tammikuuta 1965. Jälkimmäistä päivämäärää pidetään kansallisen televisioyhtiön perustamisajankohtana. Neuvostovuosina perustetun Ukrainan television toimintaa nykyisin jatkava kansallinen televisioyhtiö on Ukrainan hallituksen (ministerineuvoston) valvonnassa Ukrainan valtiollisen televisio- ja radiokomitean () välityksellä.

Ukrainan NTKU tunnettiin erityisesti valtakunnallisesta ykköskanavastaan Peršyi natsionalnyi (). Televisiokanavan kattavuudeksi yhtiö kertoo 97 prosenttia Ukrainan alueesta, mikä on suurin lukema maan televisiokanavista. Ukrainalaisten katsojatilastojen mukaan kanava ei kuitenkaan ole erityisen suosittu. Esimerkiksi maaliskuussa 2014 Peršyi natsionalnyi oli vasta kymmenenneksi suosituin maan televisiokanava, ja sen katsojaosuus oli 2,59 prosenttia. Maanpäällisten televisiolähetysten ohella yhtiö jakaa lähetyksiään suoratoistona internetissä ja satelliittilähetysten välityksellä.

Vuoden 2012 parlamenttivaaleja tarkkaillut Euroopan turvallisuus- ja yhteistyöjärjestö (Etyj) totesi yhteenvedossaan, että maan televisiolta puuttuu käytännöllisesti päätoimituksellinen autonomia. Televisio on liike-elämän edustajien politisoima, ja valtiollisen tv:n ja radion riippuvuus valtion budjetista rajoittaa merkittävästi poliittista moniäänisyyttä. Media suosii vallanpitäjiä. Ukrainan kansallisen televisioyhtiö, samoin kuin eräät kaupalliset televisiokanavat, suosi vahvasti tuolloisen presidentin Alueiden puoluetta. Esimerkiksi valtiollisen Peršyi natsionalnyi -kanavan parlamenttivaalien kampanjaa käsittelevästä lähetysajasta 48 prosenttia käsitteli Alueiden puoluetta ja tästä 97 prosenttia positiivistä uutisointia. Sen sijaan Julija Tymošenkon oppositiopuolue Isänmaa (Batkivštšyna) sai vain 13 prosentin osuuden vaaliajan uutisoinnista, ja käsittelystä 17 prosenttia oli negatiivista.

## Lähteet

## Aiheesta muualla
* Peršyi natsionalnyi -kanavan suoratoisto verkossa (suora)   (firstua.com)
* Satelliittilähetysten näkyvyysaluekartta   (firstua.com)
*
Viivadiagrammi

**Viivakaavio** eli **viivadiagrammi** on diagrammi, jossa kuvataan muuttujia koordinaatistoon merkittyjen pisteiden kautta piirretyillä suorilla viivoilla. Y-koordinaattina on määrää kuvaava jatkuva lukuarvo ja x-koordinaattina yleensä tasavälisiä aikavälejä. Viivakaaviota käytetään useimmiten oletetun ajallisen muutoksen kuvaamiseen, eikä se sovellu epäjatkuvien asioiden tai ilmiöiden kuvaamiseen yhtä hyvin kuin jotkin muut kaaviot.

## Ominaisuudet

Viivakaavion kaikki x- ja y-arvot ovat yleensä nollaa suurempia. Joskus y-arvot voivat olla myös negatiivisia. Samassa koordinaatiossa voi olla useita viivoja, jotka erotellaan eri värein tai muin keinoin. Kuvion taustalla olevat ohuet vaakasuuntaiset hilaviivat ovat viivadiakaavioissa yleensä tarpeellisemmat kuin muissa kaaviotyypeissä. Arvoja edustavat pisteet voi kaavion luonteesta riippuen merkitä viivaan tai jättää merkitsemättä. Pisteet tulee merkitä etenkin, jos ne edustavat todellisia havaintoja mutta niiden välissä oleva muutos on pelkkä arvaus. Määräasteikko alkaa nollasta silloin, kun kaaviolla pyritään ilmaisemaan vaihtelun osuus kokonaismäärästä; muussa tapauksessa määräasteikko voi alkaa ylempääkin.

Viivakaavion x- ja y-akselien suhdetta kutsutaan *aspektisuhteeksi*. Sitä muuttamalla saadaan kehitys näyttämään joko voimakkaalta tai lievältä. Perusohje kehitystä kuvaavattaessa aspektisuhteelle on se, että tasaisen muutoksen pitäisi näkyä 45 asteen kulmassa kulkevana viivana.

## Tyyppejä ja muunnelmia

Jos viivakaavion luokka-akseli ei ole tasavälinen, on kyseessä xy-kaaviona tehtävä *murtoviivakaavio*. Kun murtoviiva pehmennetään, saadaan *käyräkaavio*. Kun havaintopisteet piirretään vaakaviivoiksi, saadaan *porraskaavio*.

*[[Sädekaavio]]* eli *tutkakaavio* on polaarikoordinaatistoon piirretty viivakaavio. Sitä käytetään etenkin sulkeutuvien ilmiöiden kuvaamiseen, kuten päivän tai vuoden aikana tapahtuvat muutokset. Sitä käytetään nykyisin myös koripallossa kuvaamaan pelaajan suorituskyvyn osa-alueita ja antamaan sitä kautta yleiskuvan hänen pelityylistään.

*[[Aluekaavio]]ssa* koko viivan tai viivojen alle jäänyt alue on väritetty tai rasteroitu. Arvoja kuvaa alueen pinta-ala, joten pystyasteikon akselin on lähdettävä nollasta. Tavallisesta viivakaaviosta tehdyssä moniosaisessa aluekaaviossa alueet jäävät ainakin osittain toistensa taakse, jolloin alueiden suhteita voi olla vaikea hahmottaa.
* *Summaviivakaavio* eli *pinottu aluekaavio* on aluekaavio, jossa havaintosarjoja kuvaavat alueet on pinottu toistensa päälle ja jokaisen värialueen näkyvä pinta-ala edustaa kuvaamansa arvon osuutta. Kaikkein ylin viiva kuvaa kaikkien osien summaa.
* *Erotustyyppinen viivakaavio* eli *nauhakaavio* esittää kahden toisiinsa vahvasti liittyvän ilmiön keskinäistä eroa, kuten syntyvyyden ja kuolleisuuden kehitystä. Siinä on väritetty viivojen väliin jäänyt alue, mutta ei niiden alapuolelle jäävää aluetta. *Nettoerotustyyppinen viivakaavio* on muuten samanlainen kuin erotustyyppinen viivakaavio, mutta siinä viivat voivat leikata toisiaan, ja tällainen toinen erotusalue väritetään eri värillä.

## Lähteet
* 
* 
* 
### Viitteet

## Aiheesta muualla
Mårten Johan Lindforss

**Mårten Johan (Martti Juhana) Lindforss** (25. syyskuuta 1800 Tuusula – 12. tammikuuta 1869 Kuopio) oli suomalainen eläinlääkäri, lääkäri ja aloitteiden tekijä.

Lindforssin vanhemmat olivat kirkkoherra Mårten Kristofer Lindfors ja Katarina Borgström. Lindforssin puoliso vuodesta 1833 oli Maria Aurora Bygdén (1812–1894). Heidän poikansa oli opettaja ja oppikirjojen tekijä Carl Mårten Lindforss.

Mårten Johan Lindforss valmistui maisteriksi 1823 ja lääketieteen lisensiaatiksi 1825. Collegium medicumin eli myöhemmän lääkintöhallituksen eläinlääkäriksi hänet nimitettiin 1829, ainoana alallaan. Lindforss väitteli lääketieteen ja kirurgian tohtoriksi 1832, väitöskirjan aiheenaan *Dissertatio physiologica assimilationis legem generalem exponens*. Myös Lindforssin seuraavana vuonna julkaisema tutkimus *De abscessu lymphatico* herätti huomiota.

Lindforss kuului Lauantaiseuraan ja oli mukana tekemässä aloitteet muun muassa Suomalaisen Kirjallisuuden Seuran ja Helsingin yksityislyseon perustamisesta. Hän muutti 1836 piirilääkäriksi Kuopioon mutta erosi virastaan 1845 ja toimi Kuopion lukion apulaisena ja opetti muun muassa suomen kieltä. Uudestaan lääkäriksi hän ryhtyi 1855, toimi ensin lääkärinä Kuopion ruotuväkipataljoonassa ja sitten Pielisjärven piirilääkärinä, kunnes jäi eläkkeelle 1866.

## Lähteet

## Aiheesta muualla
* Lindforssin väitöskirja. (Viitattu 17.4.2014.)
* De abscessu lymphatico. (Viitattu 17.4.2014.)
Yaracuy

**Yaracuy** () on yksi Venezuelan osavaltioista. Se sijaitsee maan pohjoisosissa. Se on sekä väkiluvultaan että pinta-alaltaan yksi Venezuelan pienimmistä osavaltioista. Osavaltion pääkaupunki on San Felipe ja se on perustettu vuonna 1909.

Osavaltiossa on vuoden 2011 väestönlaskennan mukaan 600&nbsp;852 asukasta ja sen pinta-ala on 7&nbsp;100 neliökilometriä.

## Lähteet

## Aiheesta muualla